Γνωμοδότηση της Επιτροπής των Περιφερειών για την «Ανακοίνωση της Επιτροπής σχετικά με τις δημόσιες συμβάσεις στην Ευρωπαϊκή Ένωση»

(98/C 373/02)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την ανακοίνωση της Επιτροπής για τις δημόσιες συμβάσεις στην Ευρωπαϊκή Ένωση [COM(98) 143 τελικό] 7

έχοντας υπόψη την απόφασή της, της 13ης Μαΐου 1998, να αναθέσει την επεξεργασία γνωμοδότησης στην επιτροπή 6 «Απασχόληση, οικονομική πολιτική, εσωτερική αγορά, βιομηχανία, ΜΜΕ» βάσει του άρθρου 198 Γ, παράγραφος 4 της Συνθήκης για την Ευρωπαϊκή Ένωση 7

έχοντας υπόψη τη γνωμοδότησή της (CdR 108/98 rιv.) την οποία η επιτροπή 6 υιοθέτησε στις 3 Ιουνίου 1998 (εισηγήτριες: η κ. Lund και η κ. Birath-Lindvall),

υιοθέτησε την ακόλουθη γνωμοδότηση κατά την 25η σύνοδο ολομέλειας της 16ης και 17ης Σεπτεμβρίου 1998 (συνεδρίαση της 17ης Σεπτεμβρίου).

1. Εισαγωγή

1.1. Εν συνεχεία της γενικής συζήτησης για το μέλλον των κανόνων σχετικά με τις δημόσιες συμβάσεις στην ΕΕ, τις βάσεις της οποίας έθεσε η Επιτροπή με την Πράσινη Βίβλο για το μέλλον των δημόσιων συμβάσεων (), η Επιτροπή δημοσίευσε στις 11 Μαρτίου 1998 την ανακοίνωσή της για τις δημόσιες συμβάσεις.

1.2. Η Επιτροπή των Περιφερειών εξέδωσε στις 16 Ιουνίου 1997 γνωμοδότηση, συμβάλλοντας με τον τρόπο αυτό στη συζήτηση για την Πράσινη Βίβλο (). Στη γνωμοδότησή της η ΕΤΠ εμμένει στην άποψη ότι οι οδηγίες για τις δημόσιες συμβάσεις έχουν μεγάλη σημασία για τις τοπικές και περιφερειακές αρχές διότι μεγάλο μέρος της ευθύνης για αυτές το επωμίζονται οι ίδιες. Η ΕΤΠ επικρίνει σαφώς τον περιττό γραφειοκρατικό χαρακτήρα των οδηγιών για τις δημόσιες συμβάσεις. Κατά γενική ομολογία, οι κανόνες για τις δημόσιες συμβάσεις πρέπει να απλουστευθούν το ταχύτερο δυνατό, έτσι ώστε να ανταποκρίνονται στις απαιτήσεις που προϋποθέτει η σύγχρονη συνεργασία του δημόσιου και ιδιωτικού τομέα. Επιπλέον, πολλά κράτη μέλη εφαρμόζουν μία πρακτική για τις δημόσιες συμβάσεις που είναι πιο περιοριστικές και υπερβαίνει τις ίδιες τις ευρωπαϊκές οδηγίες, πράγμα που δημιουργεί μία κατάσταση αθέμιτου ανταγωνισμού.

1.3. Σειρά παραγόντων - μεταξύ των οποίων το Ευρωπαϊκό Κοινοβούλιο - διατύπωσαν παρόμοια κριτική για τις οδηγίες περί δημοσίων συμβάσεων. Οι ανάγκες για απλούστευση, μεγαλύτερη ευελιξία και εύκολη πρόσβαση στις πληροφορίες του τομέα των δημοσίων συμβάσεων ήταν σαφή αιτήματα των μερών, τα οποία συμμετέχουν δραστήρια στην καθημερινή εφαρμογή των κανόνων για τις δημόσιες συμβάσεις.

2. Γενικές παρατηρήσεις

2.1. Γενική προσέγγιση

2.1.1. Η ΕΤΠ επικροτεί την ανακοίνωση της Επιτροπής με την οποία καταβάλλεται προσπάθεια για απλούστευση και μεγαλύτερη ευελιξία. Σύμφωνα με τη γνώμη της ΕΤΠ η Επιτροπή με την ανακοίνωση έκανε γνωστή τη βούλησή της να ανταποκριθεί στις προτάσεις για απλούστευση και μεγαλύτερη ευελιξία τις οποίες υπέβαλε η ΕΤΠ με την ευκαιρία της Πράσινης Βίβλου.

2.1.2. Η Επιτροπή, με την ανακοίνωσή της προετοιμάζει το 1998 την κωδικοποίηση ενός συνόλου νομοθετικών προτάσεων, με βασικό στόχο την απλούστευση. Η ΕΤΠ κρίνει θετικά την επιλογή της Επιτροπής να εγκαταλείψει την κύρια άποψη, ύστερα από το αίτημα της ΕΤΠ, ότι η σταθερότητα στον τομέα των δημόσιων συμβάσεων πρέπει να προέχει του στόχου των αναγκαίων προσαρμογών των σχετικών οδηγιών.

2.1.3. Για το λόγο αυτό, η ΕΤΠ είναι απολύτως σύμφωνη με το βασικό συμπέρασμα της Επιτροπής σχετικά με τη συζήτηση περί δημοσίων συμβάσεων: απλουστεύσεις και μεγαλύτερη ευελιξία είναι απαραίτητες.

2.2. Απλουστεύσεις και μεγαλύτερη ευελιξία

2.2.1. Από την ανακοίνωση συνάγεται ότι στο μέλλον η Επιτροπή θα εργαστεί βάσει της αρχής, σύμφωνα με την οποία η μεγαλύτερη ευελιξία των κανόνων των δημοσίων συμβάσεων θα συνδέεται με την πιο εύρυθμη λειτουργία των εθνικών αρχών ελέγχου και υποβολής ενστάσεων. Η ΕΤΠ μπορεί να υποστηρίξει το συνδυασμό αυτό των απλουστεύσεων με τον αυστηρότερο έλεγχο σε εθνικό επίπεδο εφόσον στην πράξη επιτυγχάνεται μεγαλύτερη ευελιξία. Η ΕΤΠ έχει επίσης την εντύπωση ότι οι πολλές χώρες έχουν ήδη συστήσει αρχές ελέγχου και υποβολής ενστάσεων οι οποίες λειτουργούν ομαλά. Η ΕΤΠ επιθυμεί ακόμη να προτρέψει την Επιτροπή να εργαστεί με βάση την εξής συμπληρωματική βασική αρχή: οι διαγωνισμοί της ΕΕ θα πρέπει πάντοτε να συνδέονται με πραγματικά οφέλη, τόσο για τις αναθέτουσες αρχές, όσο και για τις επιχειρήσεις οι οποίες παρέχουν τις υπηρεσίες τους στο δημόσιο τομέα. Οι διαγωνισμοί της ΕΕ πρέπει να αποτελούν ένα δραστικό μέσο που να διασφαλίζει ότι η αγορά των δημόσιων υπηρεσιών παράγει προϊόντα υψηλής ποιότητας σε χαμηλότερες τιμές. Στην πράξη, με τη βασική αυτή αρχή πρέπει να διασφαλίζεται ότι τα έξοδα των διαγωνισμών για τις αναθέτουσες και τις επιχειρήσεις που υποβάλλουν τις προσφορές δεν θα υπονομεύουν το οικονομικό κέρδος που αποφέρει ο έντονος ανταγωνισμός.

2.2.2. Κωδικοποίηση των οδηγιών για τους διαγωνισμούς

2.2.2.1. Η Επιτροπή προτείνει στην ανακοίνωση - σύμφωνα με την επιθυμία της ΕΤΠ - να κωδικοποιηθούν οι κλασικές οδηγίες για τους διαγωνισμούς (δηλαδή η οδηγία για την παροχή υπηρεσιών, την προμήθεια αγαθών καθώς και για τα κτίρια και τις εγκαταστάσεις) σε μία ενιαία οδηγία για τους διαγωνισμούς. Στόχος πρέπει να είναι η διοικητική απλούστευση και η μεγαλύτερη σαφήνεια κατά τη χρησιμοποίηση των κανόνων των διαγωνισμών από τις αναθέτουσες αρχές και τους προμηθευτές.

2.2.2.2. Η ΕΤΠ συμφωνεί σαφώς με την πρόταση αυτή διότι διευκολύνει το έργο των τοπικών και περιφερειακών αρχών αφού θα ενημερώνονται μόνο για μία οδηγία αντί των τριών που υπάρχουν σήμερα. Σύμφωνα με την άποψη της ΕΤΠ, η κωδικοποίηση αυτή πρέπει να πραγματοποιηθεί το ταχύτερο δυνατό και να ακολουθήσουν συμπληρωματικά ερμηνευτικά έγγραφα.

2.2.2.3. Η Επιτροπή των Περιφερειών εκφράζει την ικανοποίησή της για τις προτάσεις που αποσκοπούν στη βελτίωση της λειτουργίας των οδηγιών 7 συγχρόνως, προτρέπει τα κράτη μέλη να επισπεύσουν την εφαρμογή των οδηγιών.

2.2.3. Πρόταση για την καθιέρωση μιας νέας διαδικασίας διαγωνισμών - ο ανταγωνιστικός διάλογος

2.2.3.1. Η Επιτροπή θα ανταποκριθεί με συγκεκριμένη πρόταση στην ανάγκη απλούστευσης προτείνοντας μία νέα κοινή διαδικασία διαγωνισμών - τον ανταγωνιστικό διάλογο. Η Επιτροπή με τον ανταγωνιστικό διάλογο αποβλέπει στο να επιτύχει μεγαλύτερη ευελιξία και ελαστικότητα στη συνεργασία του ιδιωτικού και του δημόσιου τομέα σε σύγκριση με εκείνη που είναι δυνατό να επιτευχθεί σύμφωνα με τις συνήθεις μορφές των διαγωνισμών, δηλαδή τους ανοικτούς και κλειστούς διαγωνισμούς. Η Επιτροπή προτείνει να αντικαταστήσει η εν λόγω νέα διαδικασία διαγωνισμών την υφιστάμενη διαδικασία διαπραγμάτευσης με δημοσίευση, διότι η εν λόγω διαδικασία χρησιμοποιείται σε πολύ περιορισμένο βαθμό σήμερα.

2.2.3.2. Η ΕΤΠ μπορεί να υποστηρίξει την πρόταση της Επιτροπής για την καθιέρωση μιας παρόμοιας νέας διαδικασίας διαγωνισμών υπό την προϋπόθεση ότι θα οδηγήσει πραγματικά σε μία μεγαλύτερη ευελιξία και δεν σημαίνει σε καμία περίπτωση υποβάθμιση σε σχέση με την ισχύουσα διαδικασία διαπραγμάτευσης. Η ΕΤΠ φρονεί ότι στην περίπτωση αυτή είναι απαραίτητο να εκτεθούν τα προβλήματα τα οποία συναντούν σήμερα οι τοπικές και περιφερειακές αρχές λόγω της υφιστάμενης οδηγίας για τους διαγωνισμούς.

2.2.3.3. Το σοβαρότερο πρόβλημα για τις τοπικές και περιφερειακές αρχές είναι ότι στην πράξη είναι πολύ δύσκολο να πραγματοποιηθεί ικανοποιητικά ένας διαγωνισμός της ΕΕ, ιδιαίτερα στους τομείς στους οποίους η εξέλιξη των προϊόντων και της αγοράς είναι πολύ μεγάλη και οι παροχές περίπλοκες. Αυτό ισχύει π.χ. για τους διαγωνισμούς του τομέα υγείας (τεχνολογία της ιατρικής, εξοπλισμός χειρουργείων, ακτινολογικός εξοπλισμός, κ.λπ.) καθώς και τους διαγωνισμούς για συστήματα πληροφορικής. Προβλήματα αντιμετωπίζονται ιδίως σε τέσσερις τομείς:

- πριν από τη δημοσίευση του διαγωνισμού της ΕΕ η δημόσια αρχή οφείλει να περιγράψει με ακρίβεια στην ανακοίνωσή της τις ανάγκες για αγορές. Η διαδικασία αυτή προϋποθέτει ότι η αρχή μπορεί να έχει μία ευέλικτη συνεργασία με τους προμηθευτές, που θα της γνωστοποιήσουν τις λύσεις που προσφέρει η αγορά 7

- στην ίδια τη διαδικασία των διαγωνισμών, είναι συχνά απαραίτητο να παρέχονται δευτερεύουσας σημασίας διευκρινίσεις από τις αρχές που διεξάγουν το διαγωνισμό, ή διευκρινίσεις σχετικά με τις πρόσφορές που έχουν υποβάλει οι προμηθευτές 7

- κατά την κατάρτιση της σύμβασης είναι δυνατόν, σε συνεργασία μεταξύ της αρχής και του προμηθευτή, να παρουσιαστεί ανάγκη προσαρμογής ορισμένων μερών της συνολικής παροχής υπηρεσιών 7

- κατά την εκτέλεση της σύμβασης μπορεί να χρειαστούν δευτερεύουσες τεχνικές προσαρμογές.

2.2.3.4. Στους εν λόγω τέσσερις τομείς πολλές τοπικές και περιφερειακές αρχές παρατηρούν ότι με τους σημερινούς κανόνες των διαγωνισμών υψώνονται, τελείως άσκοπα, φραγμοί σε μία ευέλικτη συνεργασία, η οποία αποτελεί προϋπόθεση για την παροχή καλύτερων υπηρεσιών προς τους πολίτες με λιγότερα χρήματα.

2.2.3.5. Σε έκθεση του Σουηδικού Εθνικού Συμβουλίου για τις δημόσιες συμβάσεις () [National Board of Public Procurements Complaints] αναφέρεται μεταξύ άλλων ότι τα συνολικά οικονομικά αποτελέσματα, με τη μορφή οικονομιών, που έχουν επιτύχει οι δημόσιες αρχές χάρη στη νομοθεσία στον τομέα των διαγωνισμών, είναι μικρά. Σύμφωνα με τη γνώμη της ΕΤΠ τα αποτελέσματα της έρευνας αυτής, δείχνουν ότι η λεπτομερής και άκαμπτη νομοθεσία για τους διαγωνισμούς μπορεί να οδηγήσει σε μη ικανοποιητικά οικονομικά αποτελέσματα σε σύγκριση με εκείνα που θα μπορούσαν να επιτευχθούν με ευέλικτους κανόνες για τους διαγωνισμούς.

2.2.3.6. Η άμεση συνέπεια για τις τοπικές και περιφερειακές αρχές είναι ότι συχνά χρειάζεται να προσφεύγουν σε υπηρεσίες εξωτερικών συμβούλων, οι οποίες είναι δαπανηρές προκειμένου να εφαρμόσουν τη διαδικασία των διαγωνισμών. Η προσφυγή αυτή οδηγεί γενικά σε δαπανηρότερες λύσεις για τους πολίτες.

2.2.3.7. Η έμμεση συνέπεια είναι ότι τα εμπόδια που υψώνονται στο διάλογο μεταξύ των αρχών και των προμηθευτών, σχετικά με την εξέλιξη των προϊόντων, οδηγεί στην ανυπαρξία βέλτιστων προϋποθέσεων για την εξέλιξη των προϊόντων και των καινοτομιών στους προμηθευτές. Σύμφωνα με τη γνώμη της ΕΤΠ, η κατάσταση αυτή μπορεί να αποβεί μακροπρόθεσμα εις βάρος της ανάπτυξης και της απασχόλησης.

2.2.3.8. Για το λόγο αυτό, η ΕΤΠ προτρέπει την Επιτροπή να προβλέψει στην πρότασή για τη νέα διαδικασία των διαγωνισμών - ανταγωνιστικός διάλογος - μεγάλη ευελιξία, έτσι ώστε να καθίσταται δυνατή η διεξαγωγή ενός ευρέως διαλόγου με τους προμηθευτές πριν, κατά τη διάρκεια και μετά την υποβολή της προσφοράς.

2.2.3.9. Η ΕΤΠ προτρέπει συγχρόνως την Επιτροπή να αλλάξει γνώμη για τη διαδικασία των διαγωνισμών, δηλαδή να είναι δυνατόν να αποσυνδεθεί το θέμα της τιμής από το περιεχόμενο της προσφοράς. Σήμερα, δεν είναι πάντα δυνατές οι τεχνικές προσαρμογές όταν επιδρούν στην τιμή. Ένας διαγωνισμός της ΕΕ πρέπει να θεωρείται ως μία συνολική διαδικασία, στην οποία η τιμή και το περιεχόμενο να αποτελούν ενιαίο σύνολο.

2.2.3.10. Η ΕΤΠ θεωρεί ότι είναι βασικής σημασίας να εφαρμοσθεί ο ανταγωνιστικός διάλογος στις κοινές μορφές των διαγωνισμών, είτε πρόκειται για διαγωνισμούς κλειστής είτε ανοικτής διαδικασίας.

2.2.4. Διευκρίνιση των ασαφών εννοιών που περιέχονται στις οδηγίες των διαγωνισμών

2.2.4.1. Επειδή ορισμένοι τομείς των οδηγιών για τους διαγωνισμούς πρέπει να διευκρινιστούν, η Επιτροπή μελετά το θέμα έτσι ώστε να καταστούν σαφείς, κατά την καθημερινή χρήση τους, οι κανόνες των διαγωνισμών. Η ΕΤΠ τάσσεται υπέρ της πρωτοβουλίας αυτής, διότι ασαφή κείμενα οδηγιών δημιουργούν συνεχώς προβλήματα ερμηνείας τα οποία συνεπάγονται υψηλά διοικητικά έξοδα.

2.2.4.2. Ο τομέας που χρειάζεται διευκρινίσεις είναι π.χ. ο τομέας του διαλόγου τον οποίο μπορούν να διεξάγουν οι δημόσιες αρχές με τους προμηθευτές πριν από μία προσφορά (τεχνικός διάλογος). Στην πράξη, η δημόσια αρχή χρειάζεται να συλλέξει πληροφορίες και γνώσεις από τις επιχειρήσεις για τις λύσεις που προσφέρει σήμερα η αγορά. Ο διάλογος αυτός έχει τώρα καταστεί δυσχερής λόγω της ερμηνείας που ακολουθείται σήμερα. Τόσο για τις αρχές όσο και για τους προμηθευτές χρειάζεται σημαντικά μεγαλύτερη ευελιξία.

2.2.4.3. Η ΕΤΠ φρονεί ότι είναι απολύτως καθοριστικής σημασίας, όσον αφορά τις επικείμενες διευκρινίσεις σχετικά με τις έννοιες των οδηγιών για τους διαγωνισμούς, να εξετάσει η Επιτροπή το θέμα με την προοπτική απλούστευσης και μεγαλύτερης ευελιξίας. Κατά τη γνώμη της ΕΤΠ, οι εν λόγω διευκρινίσεις για λόγους απλούστευσης πρέπει, στο μέτρο του δυνατού, να γίνονται με συμπληρωματικά ερμηνευτικά έγγραφα και εάν αυτό δεν είναι δυνατό, με τροποποιήσεις των οδηγιών.

2.2.4.4. Η ΕΤΠ φρονεί ότι χρειάζεται διευκρίνιση των συνθηκών όσον αφορά τη συμμετοχή ιδιωτικών συμβούλων στους διαγωνισμούς της ΕΕ. Κατά τη γνώμη της ΕΤΠ πρέπει να διασφαλισθεί, σε υψηλό βαθμό, η ανεξαρτησία μεταξύ ιδιωτικών συμβούλων και προμηθευτών. Αυτό ισχύει κυρίως για τους τομείς στους οποίους οι προμηθευτές και οι ιδιωτικοί σύμβουλοι συνδέονται, παραδοσιακά και πολιτισμικά, στενά μεταξύ τους.

2.2.5. Μείωση του διοικητικού φόρτου - αύξηση της ικανότητας υποβολής προσφοράς

2.2.5.1. Σύμφωνα με την άποψη της ΕΤΠ το σημερινό επίπεδο των ελάχιστων ορίων όσον αφορά τις παροχές υπηρεσιών και τις προμήθειες αγαθών συνεπάγεται τελείως περιττά διοικητικά βάρη τόσο για τις αναθέτουσες αρχές όσο και για τους προμηθευτές. Η συζήτηση που προκάλεσε η Πράσινη Βίβλος έδειξε ότι πολλά μέρη υποστηρίζουν αυτή την άποψη.

2.2.5.2. Βάσει της πείρας που έχει αποκτηθεί, το ενδιαφέρον των επιχειρήσεων είναι πολύ περιορισμένο όταν πρόκειται να υποβάλλουν προσφορές για μικρές συμβάσεις εκτός των συνόρων της χώρας. Σύμφωνα με τις αναλύσεις της ίδιας της Επιτροπής, μόνο το 1 % περίπου του συνόλου των συμβάσεων ανατίθεται σε επιχειρήσεις που είναι εγκατεστημένες σε άλλες χώρες. Σε μία έρευνα που πραγματοποίησαν οι τοπικές αρχές της Δανίας αναφέρεται ότι μόνο το 3 % των ξένων επιχειρήσεων που συμμετέχουν σε διαγωνισμούς για την παροχή υπηρεσιών ζητούν να προκριθούν για την υποβολή προσφοράς. Με βάση τα ανωτέρω είναι πιθανόν ότι για τις μικρές συμβάσεις το ενδιαφέρον είναι κυρίως περιφερειακό και σε ορισμένες περιπτώσεις εθνικό.

2.2.5.3. Η ΕΤΠ φρονεί ότι η έλλειψη ενδιαφέροντος μεταξύ των επιχειρήσεων να υποβάλλουν προσφορές για μικρές συμβάσεις εκτός των συνόρων της χώρας, σε συνάρτηση με τα υψηλά διοικητικά έξοδα, αποδεικνύουν αναμφισβήτητα την ανάγκη για αύξηση των ελαχίστων ορίων. Η ΕΤΠ προτρέπει και πάλι την Επιτροπή να προτείνει την αύξηση των ελαχίστων ορίων στην οδηγία για την προμήθεια αγαθών και την παροχή υπηρεσιών.

2.2.5.4. Η ΕΤΠ επαναλαμβάνει το αίτημά της για μία συνολική εκτίμηση των διοικητικών επιπτώσεων των οδηγιών για τις δημόσιες συμβάσεις και των επιπτώσεων που συνεπάγεται η εφαρμογή της οδηγίας από τα κράτη μέλη.

3. Ειδικές παρατηρήσεις

3.1. Κανόνες για τις δημόσιες συμβάσεις που σέβονται το περιβάλλον

3.1.1. Η Επιτροπή επιδιώκει με την ανακοίνωση να διευκρινισθεί ότι η συμμετοχή στους διαγωνισμούς για τις δημόσιες συμβάσεις εξαρτάται από την τήρηση των απαιτήσεων για το περιβάλλον. Η ΕΤΠ επιδοκιμάζει την πρόθεση της Επιτροπής σχετικά με την προστασία του περιβάλλοντος μέσω των δημοσίων συμβάσεων και επιθυμεί συγχρόνως να τονίσει ότι πολλές τοπικές και περιφερειακές αρχές εργάζονται δραστήρια για την προώθηση δημοσίων συμβάσεων που ακολουθούν οικολογική πολιτική. Η ΕΤΠ τονίζει, ωστόσο, ότι οι περιβαλλοντικές απαιτήσεις δεν μπορούν να εξομοιωθούν με την αρχή της αποτελεσματικότητας του κόστους.

3.1.2. Η ΕΤΠ φρονεί ότι είναι πολύ σημαντικό να καθορίζονται στις δημόσιες συμβάσεις, όχι μόνο οι απαιτήσεις σχετικά με τις ιδιότητες ενός προϊόντος (π.χ. περιεχόμενο σε πλαστικό PVC) αλλά να προσδιορίζονται και οι αντικειμενικές απαιτήσεις όσον αφορά τη συνολική επιβάρυνση του περιβάλλοντος από ένα προϊόν ή μία επιχείρηση, δηλαδή να υπάρχουν απαιτήσεις όσον αφορά τη διαδικασία παραγωγής του προϊόντος.

3.1.3. Η ΕΤΠ έχει υπόψη της ότι η διεθνής συμφωνία GPA (), δίνει τη δυνατότητα να τεθούν παρόμοιες απαιτήσεις (βλ. GPA - συμφωνία άρθρο VI). Συνεπώς, η Επιτροπή καλείται να διερευνήσει κατά πόσο η συμφωνία GPA μπορεί να αποτελέσει τη βάση για να προβληθούν παρόμοιες αντικειμενικές απαιτήσεις για το περιβάλλον με την ευκαιρία διαγωνισμών της ΕΕ. Εφόσον αυτό δεν είναι δυνατό, η Επιτροπή καλείται να υποβάλει πρόταση για την τροποποίηση των οδηγιών περί διαγωνισμών, έτσι ώστε οι δημόσιες αρχές να μπορούν να λαμβάνουν υπεύθυνα υπόψη τον περιβαλλοντικό παράγοντα κατά τις δημόσιες αγορές.

3.1.4. Η ΕΤΠ κρίνει σημαντικό το γεγονός ότι η Επιτροπή ενσωματώνει στην προσπάθεια για τον τομέα των διαγωνισμών τις πρωτοβουλίες για τον τομέα του περιβάλλοντος - δηλαδή το ευρωπαϊκό οικολογικό σήμα καθώς και την καθιέρωση ευρωπαϊκού συστήματος περιβαλλοντικής πιστοποίησης όπως το ΕMAS.

3.2. Διακοινοτικές συνεργασίες

3.2.1. Η Επιτροπή των Περιφερειών, με την ευκαιρία της Πράσινης Βίβλου, παρότρυνε την Επιτροπή να διευκρινίσει ότι η ανάθεση έργων, π.χ. από μία κοινότητα σε μία διακοινοτική σύμπραξη (π.χ. εταιρείες απορριμμάτων) θεωρείται ως μία τοπική σύμβαση, και για αυτό δεν πρέπει να υπάγεται στις οδηγίες των διαγωνισμών. Η Επιτροπή στην ανακοίνωση δεν εξετάζει το θέμα αυτό ξεχωριστά. Τόσο ίδιο ισχύει και για τις κοινότητες και τις ενώσεις κοινοτήτων, οι οποίες μέσω της σύναψης συμφωνιών συνεργασίας, μπορούν να αναθέτουν την εκτέλεση ορισμένων έργων μιας κοινότητας σε μία άλλη.

3.2.2. Η Επιτροπή των Περιφερειών θα προτρέψει και πάλι την Επιτροπή να διευκρινίσει ότι η πολιτική επιλογή των τοπικών και περιφερειακών αρχών με τη μορφή της οργάνωσης - δηλαδή τη σύναψη συμβάσεων με άλλες δημόσιες διοικήσεις και όχι με ιδιωτικές εταιρείες - δεν καλύπτεται από τις οδηγίες των διαγωνισμών. Η ΕΤΠ θεωρεί σημαντικό να τονιστεί ότι η σύμβαση του Συμβουλίου της Ευρώπης για την τοπική και περιφερειακή αυτονομία θεσπίζει αναμφίβολα το δικαίωμα της συνεργασίας μεταξύ των κοινοτήτων με στόχο την εκτέλεση έργων κοινού ενδιαφέροντος.

3.3. Ηλεκτρονική σύναψη συμβάσεων

3.3.1. Η ΕΤΠ επιδοκιμάζει τα μέτρα που έχει λάβει η Επιτροπή για να διασφαλίσει την ανάπτυξη ενός αποτελεσματικού πλαισίου για την ηλεκτρονική σύναψη συμβάσεων. Το ηλεκτρονικό πιλοτικό πρόγραμμα της Επιτροπής, SIMAP-πρόγραμμα (Systθme d'information pour les marchιs publics) (), έχει ήδη παρουσιάσει καλά αποτελέσματα και στο άμεσο μέλλον το πρόγραμμα αυτό θα επιτρέψει την πραγματοποίηση ουσιαστικών οικονομιών εκ μέρους της διοίκησης και τη μεγαλύτερη διαφάνεια για τις δημόσιες συμβάσεις.

3.3.2. Η ΕΤΠ επιθυμεί να προτρέψει την Επιτροπή να διασφαλίσει ότι θα είναι δυνατή η ηλεκτρονική επεξεργασία, εάν συντρέχει λόγος όλων των τμημάτων της διαδικασίας των διαγωνισμών. Αυτό ισχύει τόσο για τη δημοσίευση των προκηρύξεων για τους διαγωνισμούς, την έρευνα νέων αγορών, τη δημοσίευση και παραλαβή του υλικού των διαγωνισμών και των προσφορών, και τέλος την ηλεκτρονική ανταλλαγή συμφωνιών και πληρωμών για πραγματοποιηθείσες παραδόσεις. Η ΕΤΠ στην περίπτωση αυτή, επιθυμεί να τονίσει ότι είναι σημαντικό για το σύστημα να λειτουργεί ορθώς η ασφάλεια του, έτσι ώστε οι προμηθευτές να μην διατρέχουν τον κίνδυνο ότι εμπορικά ευαίσθητες πληροφορίες θα καταλήξουν σε αναρμόδιους.

3.3.3. Η ΕΤΠ επιθυμεί παρόλα αυτά να τονίσει ότι το τεχνολογικό επίπεδο της πληροφορικής των κρατών μελών είναι πολύ διαφορετικό, η δε κατάσταση αυτή ισχύει κυρίως για τις τοπικές και περιφερειακές αρχές. Για το λόγο αυτό, είναι σημαντικό οι αρχές και οι επιχειρήσεις οι οποίες δεν έχουν πρόσβαση σε παρόμοιες ηλεκτρονικές υπηρεσίες να μην υφίστανται δυσμενή μεταχείριση λόγω της σχετικής πρότασης της Επιτροπής.

3.3.4. Επιπλέον, κατά τη γνώμη της ΕΤΠ οι στόχοι στον τομέα αυτό μπορούν να επιτευχθούν μόνο στην περίπτωση που η προσπάθεια για την ηλεκτρονική μορφή των προμηθειών συνοδευτεί με μία στοχοθετημένη προσπάθεια επιμόρφωσης των δημόσιων αρχών και των επιχειρήσεων. Η ΕΤΠ επιθυμεί να συμβάλει στο έργο της Επιτροπής επεξεργαζόμενη συγκεκριμένη πρόταση για την ενίσχυση της προσπάθειας στον τομέα της επιμόρφωσης.

3.3.5. Τέλος, η ΕΤΠ φρονεί ότι η προϋπόθεση για τη μεγαλύτερη χρήση της σύναψης ηλεκτρονικών συμβάσεων είναι μία ονοματολογία CPV η οποία να λειτουργεί ορθώς (). Η υπάρχουσα ονοματολογία CPV δημιουργεί πολλά προβλήματα εξαιτίας της ανομοιόμορφης διάρθρωσης και των πολλαπλών σημασιών στους διάφορους τομείς. Συνεπώς, η ΕΤΠ προτρέπει την Επιτροπή να βελτιώσει την ονοματολογία CPV, έτσι ώστε στο μέλλον να αποτελέσει ένα αποτελεσματικό μέσο και για το ηλεκτρονικό εμπόριο.

3.4. Εξαίρεση ορισμένων κλάδων από τον τομέα των προμηθειών

3.4.1. Η Επιτροπή προτείνει οι κλάδοι του τομέα προμηθειών, οι οποίοι στην πράξη υποβάλλονται σε πραγματικό ανταγωνισμό να εξαιρεθούν από την εφαρμογή των οδηγιών για τις προμήθειες των επιχειρήσεων (93/98/ΕΚ) (). Η εν λόγω οδηγία είναι ιδιαίτερα επίκαιρη στον τομέα των τηλεπικοινωνιών, στον οποίο χάρη στη διαδικασία απελευθέρωσης τα προηγούμενα μονοπώλια λειτουργούν σήμερα σε ένα περιβάλλον πραγματικού ανταγωνισμού.

3.4.2. Η ΕΤΠ μπορεί να υποστηρίξει την πρόταση αυτή και φρονεί συγχρόνως ότι στην περίπτωση που ένα κράτος μέλος αποφασίσει ότι ένας τομέας θα υποβληθεί σε πραγματικό ανταγωνισμό (απελευθέρωση), τότε θα πρέπει να διασφαλίζεται ότι ο τομέας αυτός θα εξαιρείται αυτομάτως από τις οδηγίες για τους διαγωνισμούς, εκτός αν λόγοι δημοσίου συμφέροντος, λόγω της υποχρέωσης παροχής δημόσιας υπηρεσίας, επιβάλλουν την άσκηση ορισμένου ελέγχου και, κατά συνέπεια, την εφαρμογή των κοινοτικών κανόνων για τις δημόσιες συμβάσεις.

3.5. Μεγαλύτερη χρήση των συμβάσεων πλαίσιο

3.5.1. Η Επιτροπή προτείνει την τροποποίηση των κανόνων για τους διαγωνισμούς έτσι ώστε να παρέχεται ρητώς η άδεια για τη χρήση (ευέλικτων) συμβάσεων πλαίσιο. Ως γνωστό, η άδεια αυτή δεν αναφέρεται σαφώς στις οδηγίες του τομέα των προμηθειών και της παροχής υπηρεσιών. Η ΕΤΠ επιθυμεί να τονίσει ότι μεγάλο μέρος των προμηθειών των τοπικών και περιφερειακών αρχών πραγματοποιείται σήμερα σύμφωνα με τις συμβάσεις-πλαίσιο των διαγωνισμών της ΕΕ. Είναι ευρέως αποδεκτό ότι οι συμβάσεις-πλαίσιο αποτελούν μία ευέλικτη μορφή προμηθειών η οποία επιτρέπει να λαμβάνονται υπόψη οι εξελίξεις που σημειώνονται στους τομείς των τιμών και των προϊόντων.

3.5.2. Η ΕΤΠ μπορεί να υποστηρίξει τη βασική άποψη της Επιτροπής ότι πρέπει να καταστεί δυνατή η χρήση των συμβάσεων-πλαίσιο σε μεγαλύτερο βαθμό.

3.6. Ρύθμιση παραχωρήσεων ()

3.6.1. Η Επιτροπή επιδιώκει τη μεγαλύτερη ρύθμιση των παραχωρήσεων στον τομέα της παροχής υπηρεσιών. Η ΕΤΠ φρονεί ότι η Επιτροπή δεν παρουσιάζει στοιχεία από τη θέσπιση της οδηγίας περί παροχής υπηρεσιών τα οποία να δικαιολογούν την ανάγκη για τη ρύθμιση των παραχωρήσεων. Η ΕΤΠ δεν μπορεί συνεπώς να υποστηρίξει την πρόταση της Επιτροπής.

3.6.2. Η ΕΤΠ φρονεί ότι είναι σκόπιμο να εκδοθεί πρώτα η απόφαση του Δικαστηρίου των ΕΚ για την υπόθεση Arnhem (C-360/96) (), διότι ο εισαγγελέας στις προτάσεις για την υπόθεση δίνει ερμηνεία σε σημαντικά θέματα σχετικά με την έννοια της παραχώρησης στον τομέα της παροχής υπηρεσιών.

3.7. Έλεγχος σε επίπεδο ΕΕ, ανεξάρτητος έλεγχος και ανεξάρτητες αρχές για την υποβολή ενστάσεων

3.7.1. Η Επιτροπή των Περιφερειών με την ευκαιρία της Πράσινη Βίβλου εξέφρασε το σκεπτικισμό της (βλ. αρχή της επικουρικότητας) σχετικά με την αύξηση των αρμοδιοτήτων ελέγχου της Επιτροπής, οι οποίες αντιστοιχούν με εκείνες που εφαρμόζονται στους τομείς του ανταγωνισμού (πρόστιμα, αποζημίωση, κ.λπ.). Αντίθετα, η ΕΤΠ υποστήριξε την εφαρμογή της διαδικασίας επί παραβάσει των Συνθηκών, διότι μέσω αυτής μπορεί να ασκηθεί αυξημένη πίεση και να επιτευχθούν ενιαία προληπτικά αποτελέσματα στα κράτη μέλη τα οποία δεν τηρούν τις οδηγίες περί διαγωνισμών ή δεν έχουν ενσωματώσει ακόμη τις οδηγίες στην εθνική τους νομοθεσία.

3.7.2. Η ΕΤΠ φρονεί ότι, ο δρόμος για τη μεγαλύτερη διαφάνεια και τη διασφάλιση των νομοθετικών εγγυήσεων για τις επιχειρήσεις και τις αναθέτουσες αρχές, διέρχεται από την καθιέρωση εθνικού ελέγχου και τη σύσταση αρχών για την υποβολή ενστάσεων. Η καθιέρωση παρόμοιων αρχών σε εθνικό επίπεδο θα διασφαλίσει συγχρόνως την αντικειμενική εξέταση των ενστάσεων και θα συμβάλει στην αύξηση της προσοχής στον τομέα των μειοδοτικών διαγωνισμών σε εθνικό επίπεδο. Γι'αυτό, η ΕΤΠ θα υποστηρίξει την Επιτροπή να ασκήσει περαιτέρω πίεση στις χώρες μέλη οι οποίες δεν έχουν εγκαθιδρύσει σε εθνικό επίπεδο ανεξάρτητες αρχές ελέγχου και υποβολής ενστάσεων, στα πλαίσια της εφαρμογής των οδηγιών περί ελέγχων.

3.7.3. Οι εμπειρίες από τις χώρες που διαθέτουν παρόμοιες αρχές είναι απολύτως θετικές. Τόσο οι επιχειρήσεις όσο και οι αναθέτουσες αρχές αισθάνονται σημαντικά ασφαλείς όταν οι συγκεκριμένες υποθέσεις κρίνονται από τις ανεξάρτητες αρχές.

3.7.4. Για να εξασφαλισθεί η απλοποίηση των διαδικασιών και να διασφαλισθεί ένας θεμιτός ανταγωνισμός, επιβάλλεται να υπάρχει επαγρύπνηση ώστε οι εθνικές αρχές να μην επιβάλλουν κανόνες πιο περιοριστικούς από εκείνους που θεσπίζονται στις κοινοτικές οδηγίες για τις δημόσιες συμβάσεις.

3.7.5. Τέλος, η ΕΤΠ είναι της γνώμης ότι, για να καταπολεμηθεί αποτελεσματικά το οργανωμένο έγκλημα, να ευνοηθεί η διατήρηση και η ανανέωση μιας υγιούς αγοράς εργασίας και να διασφαλισθεί η υψηλή ποιότητα των δημόσιων έργων, πρέπει να τονισθεί ότι οι κανόνες για τις δημόσιες συμβάσεις δεν απαιτούν την ανάθεση των συμβάσεων στους υποβάλλοντες της χαμηλότερης προσφοράς, αλλά επιτρέπουν επίσης την ανάθεσή τους σύμφωνα με το κριτήριο του έμμεσου μέσου όρου ή κάποιο ανάλογο κριτήριο.

3.8. Πολιτική για τις ΜΜΕ και κανόνες για τους διαγωνισμούς

3.8.1. Η ΕΤΠ επικροτεί τις προτάσεις της Επιτροπής για ειδικά μέτρα υπέρ των ΜΜΕ, τα οποία θα αυξήσουν την ικανότητά τους να υποβάλλουν προσφορές για δημόσιες συμβάσεις.

3.8.2. Για την ΕΤΠ είναι ιδιαίτερα σημαντικό να στραφεί η προσοχή των μελλοντικών οδηγιών στους τομείς της κατάρτισης και της πληροφόρησης. Οι τοπικές και περιφερειακές αρχές σε ολόκληρη την Ευρώπη μπορούν να τεκμηριώσουν ότι πολλές επιχειρήσεις δεν διαθέτουν τα μέσα για να υποβάλουν προσφορές για δημόσιες συμβάσεις. Αυτό συνεπάγεται συχνά την απόρριψη της προσφοράς από την αναθέτουσα αρχή, διότι π.χ. δεν ανταποκρίνεται στους όρους του διαγωνισμού. Πολλές τοπικές και περιφερειακές αρχές παρατηρούν επίσης ότι είναι οι ίδιες, μεγάλες, εθνικές επιχειρήσεις, οι οποίες υποβάλλουν προσφορές επανειλημμένως για την ανάληψη έργων.

3.8.3. Οι τοπικές και περιφερειακές αρχές φέρουν την ευθύνη για την ανάπτυξη ενός ευνοϊκού επαγγελματικού κλίματος για τις επιχειρήσεις και, κατά συνέπεια, έχουν και την ευθύνη για την κατάρτιση και τον εξοπλισμό των επιχειρήσεων για να αντιμετωπίσουν τον αυξημένο ανταγωνισμό στον τομέα των διαγωνισμών. Ένα παράδειγμα από το δήμο Noestred της Δανίας έδειξε ότι μία στοχοθετημένη προσπάθεια για την κατάρτιση των επιχειρήσεων οδήγησε αφενός στην επίδειξη μεγαλύτερου ενδιαφέροντος για τις δημόσιες συμβάσεις και αφετέρου συνέβαλε στην σημαντική βελτίωση της ποιότητας των προσφορών, οι οποίες υπεβλήθησαν στο δήμο σύμφωνα με τους κανόνες των διαγωνισμών της ΕΕ. Η ΕΤΠ προτρέπει την Επιτροπή να συνδράμει σε μεγαλύτερο βαθμό τις τοπικές και περιφερειακές αρχές με ανταλλαγές εμπειριών και με την παροχή βοήθειας για την καθιέρωση παρόμοιων ρυθμίσεων στον τομέα της κατάρτισης.

3.8.4. Η Επιτροπή σημειώνει ότι η πείρα από την άμεση συμμετοχή των ΜΜΕ σε διασυνοριακές συμβάσεις είναι απογοητευτική. Οι απαντήσεις στην Πράσινη Βίβλο δείχνουν ότι οι ΜΜΕ αντιμετωπίζουν πολλά εμπόδια, όπως έλλειψη πληροφοριών για τις ενδεχόμενες συμβάσεις. Η Επιτροπή των Περιφερειών επιθυμεί συγχρόνως να τονίσει ότι οι σημερινοί πολλοί γραφειοκρατικοί κανόνες για τους διαγωνισμούς προβάλλουν σημαντικά εμπόδια για τις μικρομεσαίες επιχειρήσεις. Το πρόβλημα που δημιουργείται σήμερα είναι ότι οι πολλές διαδικαστικές απαιτήσεις των μειοδοτικών διαγωνισμών της ΕΕ έχουν ως αποτέλεσμα ότι η επεξεργασία των προσφορών για τις δημόσιες συμβάσεις συνδέεται με υπερβολικές διοικητικές δαπάνες για τις επιχειρήσεις. Οι μικρές επιχειρήσεις δεν διαθέτουν στον ίδιο βαθμό τις διοικητικές ικανότητες των μεγάλων επιχειρήσεων προκειμένου να συμμετάσχουν σε μία περίπλοκη διαδικασία διαγωνισμών. Γι'αυτό, οι κανόνες των διαγωνισμών λειτουργούν στην πράξη σαν ένα σχετικό ανταγωνιστικό πλεονέκτημα για τις επιχειρήσεις οι οποίες διαθέτουν μεγάλους εσωτερικούς πόρους.

3.8.5. Εξαιτίας των ανωτέρω, η Επιτροπή των Περιφερειών προτρέπει την Επιτροπή να διατηρήσει την προοπτική της απλούστευσης, όπως παρουσιάζεται στην ανακοίνωση.

3.8.6. Η ΕΤΠ ζητεί από την Επιτροπή να διασφαλίσει ότι έγινε παν το δυνατόν, όσον αφορά την ευρύτερη δυνατή διάδοση των ευκαιριών που παρουσιάζονται για τις ΜΜΕ με τις δημόσιες συμβάσεις.

3.9. Εκπροσώπηση των τοπικών και περιφερειακών αρχών

3.9.1. Μολονότι οι τοπικές και περιφερειακές αρχές διαδραματίζουν βασικό ρόλο κατά την εφαρμογή των κανόνων των διαγωνισμών, οι ίδιες αρχές εκπροσωπούνται, σε πολύ περιορισμένη έκταση, στα όργανα τα οποία παρέχουν προς το παρόν τις συμβουλές τους στην Επιτροπή.

3.9.2. Η ΕΤΠ θεωρεί ότι είναι άστοχο να μην συμμετέχουν, π.χ. στις συμβουλευτικές επιτροπές της Ευρωπαϊκής Επιτροπής, οι αρμόδιοι που χειρίζονται τα θέματα των δημοσίων συμβάσεων στις περιφερειακές και τοπικές αρχές, οι οποίοι χειρίζονται άνω των δύο τρίτων των συνολικών προμηθειών των κρατών μελών και, συνεπώς, διαθέτουν συγκεκριμένες εμπειρίες από την υποβολή μεγάλου αριθμού προσφορών.

3.9.3. Η ΕΤΠ προτρέπει την Επιτροπή να εξετάσει το πως οι εμπειρίες από τις τοπικές και περιφερειακές αρχές μπορούν να συμπεριληφθούν άμεσα στην τρέχουσα εργασία της Επιτροπής στον τομέα των διαγωνισμών.

3.9.4. Η ΕΤΠ υποστηρίζει την πρόταση ότι η βοήθεια της ΕΕ που δίδεται σήμερα στις χώρες της Κεντρικής και Ανατολικής Ευρώπης πρέπει να συμπεριλάβει επίσης και την κατάρτιση σχετικά με τους κανόνες της ΕΕ για τις δημόσιες συμβάσεις και τη σχετική τεχνική υποστήριξη. Η βοήθεια αυτή είναι ουσιαστικής σημασίας για την προετοιμασία της ένταξης των χωρών αυτών στην Ένωση.

4. Συμπεράσματα

4.1. Οι τοπικές και περιφερειακές αρχές είναι αρμόδιες για ένα πολύ μεγάλο ποσοστό των δημοσίων συμβάσεων στην Ευρώπη. Οι οδηγίες για τους διαγωνισμούς έχουν μεγάλη σημασία για την συνεργασία μεταξύ των τοπικών και περιφερειακών αρχών αφενός και των ιδιωτικών επιχειρήσεων αφετέρου, και ως εκ τούτου και για τις υπηρεσίες που παρέχουν στους πολίτες οι τοπικές και περιφερειακές αρχές.

4.2. Η ΕΤΠ επιδοκιμάζει τη στάση της Επιτροπής να δώσει προτεραιότητα στην ανάγκη για απλουστεύσεις και μεγαλύτερη ευελιξία, σύμφωνα με τις υποδείξεις της ΕΤΠ. Η ΕΤΠ ελπίζει ότι η πρόταση για την κωδικοποίηση θα συμβάλει στη μείωση των διοικητικών δαπανών τόσο για τις δημόσιες αρχές όσο και για τις επιχειρήσεις. Οι διαγωνισμοί της ΕΕ πρέπει πάντοτε να αποτελούν ένα δραστικό μέσο για την απόκτηση των καλύτερων προϊόντων στις χαμηλότερες τιμές.

4.3. Με την προοπτική της απλούστευσης η ΕΤΠ υποστηρίζει την πρόταση για κωδικοποίηση των βασικών οδηγιών για τους διαγωνισμούς, έτσι ώστε να αποτελέσουν μία συνολική οδηγία, και υποστηρίζει την πρόταση για καθιέρωση μιας νέας διαδικασίας διαγωνισμών με τη διεξαγωγή ανταγωνιστικού διαλόγου η οποία θα μπορεί να διασφαλίσει τον απαραίτητο βαθμό ευελιξίας στη συνεργασία μεταξύ του δημόσιου και ιδιωτικού τομέα.

4.4. Η ΕΤΠ υποστηρίζει τις προσπάθειες της Επιτροπής για την καθιέρωση μιας ενσυνείδητης περιβαλλοντικής πολιτικής κατά τη σύναψη των δημοσίων συμβάσεων. Η ΕΤΠ προτρέπει συνεπώς την Επιτροπή να διασφαλίσει ότι στις δημόσιες συμβάσεις θα λαμβάνονται υπόψη όλα τα περιβαλλοντικά κριτήρια είτε μέσω ενός ειδικού ερμηνευτικού εγγράφου είτε τροποποιώντας τις οδηγίες για τους διαγωνισμούς. Η ΕΤΠ τονίζει, ωστόσο, ότι οι περιβαλλοντικές απαιτήσεις δεν μπορούν να εξομοιωθούν με την αρχή της αποτελεσματικότητας του κόστους.

4.5. Η ΕΤΠ επιθυμεί να διασφαλίσει η Επιτροπή ότι οι ΜΜΕ μπορούν να εκμεταλλευθούν πλήρως τις ευκαιρίες των δημόσιων συμβάσεων, χάρη στη βελτίωση της επιμόρφωσης και την ευρύτερη δυνατή διάδοση των ευκαιριών αυτών. Η ΕΤΠ τονίζει ότι, ιδιαίτερα η Επιτροπή, αλλά και τα κράτη και οι τοπικές και περιφερειακές αρχές είναι υπεύθυνα για την οργάνωση συγκεκριμένων προτάσεων κατάρτισης στον τομέα των δημοσίων συμβάσεων.

4.6. Η ΕΤΠ φρονεί ότι για την υλοποίηση των πρωτοβουλιών της Επιτροπής έχει αποφασιστική σημασία το να ληφθούν σοβαρά υπόψη οι εμπειρίες των τοπικών και περιφερειακών αρχών ώστε να διαδραματίσουν ενεργό ρόλο στις περαιτέρω εργασίες όσον αφορά τους κανόνες για τους διαγωνισμούς. Η ΕΤΠ προτρέπει, συνεπώς, την Επιτροπή να εξετάσει τον τρόπο με τον οποίο μπορεί να ενισχυθεί ο συνεχιζόμενος διάλογος αξιοποιώντας τις εμπειρίες των αρχών.

Βρυξέλλες, 17 Σεπτεμβρίου 1998.

Ο Πρόεδρος της Επιτροπής των Περιφερειών

Manfred DAMMEYER

() COM(96) 583 τελικό.

() CdR 81/97 fin - ΕΕ C 244, της 11.8.1997, σ. 28.

() «Οι συνέπειες του νόμου για τις δημόσιες συμβάσεις», Εθνικό Συμβούλιο για τις δημόσιες συμβάσεις, Ιανουάριος 1998.

() General Procurement Agreement είναι η διεθνής συμφωνία περί προμηθειών που έχει συναφθεί υπό το καθεστώς του ΠΟΕ, βάσει της οποίας είναι δυνατόν μεταξύ άλλων ευρωπαϊκές επιχειρήσεις να μπορούν να αναλαμβάνουν δημόσιες συμβάσεις π.χ. στις ΗΠΑ.

() Η Επιτροπή κατάστρωσε ένα πιλοτικό πρόγραμμα το οποίο θα αποτελέσει τη βάση για ένα ολοκληρωμένο ηλεκτρονικό σύστημα μειοδοτικών διαγωνισμών.

() Common Procurement Vocabulary αποτελεί ένα συνολικό σύστημα προσδιορισμού ορισμένων ομάδων προϊόντων και παροχής υπηρεσιών.

() Η οδηγία για τις προμήθειες των επιχειρήσεων ρυθμίζει τη σύναψη των προμηθειών του δημοσίου στους εξής τομείς: φωταέριο-ηλεκτρικό, νερό, παροχή θέρμανσης καθώς και δημόσια δίκτυα κυκλοφορίας και παροχής τηλεπικοινωνιών. ΕΕ L 199 της 9.8.1993, σ. 84.

() Παραχώρηση σημαίνει η εκ μέρους της δημόσιας αρχής μεταβίβαση δικαιωμάτων σε επιχείρηση, έναντι πληρωμής, για την εκμετάλλευση π.χ. δημοσίου δικτύου.

() Το Δικαστήριο των Ευρωπαϊκών Κοινοτήτων εξετάζει προς το παρόν μία υπόθεση κατά ολλανδικής διακοινοτικής εταιρείας απορριμμάτων του Arnhem στην οποία αναμένεται να κριθεί το θέμα των παραχωρήσεων.